Parixe que os primers europeus en plegar a os territorio de l'actual estau de Nevada estioron os espanyols, y fuoron istos qui li dioron o suyo nombre, por a nieu que bi heba en as suyas montanyas d'hibierno. Ocupata asinas por Espanya, o territorio feba administrativament parte d'o Virreinato d'a Nueva Espanya, con l'actual Mexico y muitos atros territorios actualment estausunidenses. O territorio pasó a mans d'os estausunidenses dimpués de sinyar-se en 1848 o Tractato de Guadalupe Hidalgo, que remató a dita Intervención estausunidense en Mexico (a guerra de 1846-1848 entre Estaus Unius y Mexico).